Marisol Malaret

Category:Articles with hCards
Si Marisol Malaret Contreras (Oktubre 13, 1949 – Marso 19, 2023) ay isang television host modelo at beauty pageant titleholder na Portorikenya na kinoronahan bilang Miss Universe 1970. Si Malaret ang unang babaeng Portorikenya na nanalo bilang Miss Universe.

 Buhay at pag-aaral 
Ipinanganak si Malaret sa bayan ng Utuado sa mga magulang na sina Lydia Contreras at José Antonio Malaret. Nagsimulang nagtrabaho sa murang edad si Malaret dahil sa maagang pagkamatay ng kanya ama, at sa malalang karamdaman ng kanyang ina. Mayroon siyang isang kapatid na lalaki, si Jesús, at limang hating-kapatid na sina Joseph, Alicia, Rita, Antonio, at Raul.

Walong taong gulang siya nang mamatay ang kanyang mga magulang. Mula sa sandaling iyon, ipinalagay ng kanyang tiyahin ang pagpapalaki kay Marisol at sa kanyang kapatid na si Jesús Antonio. Mula sa Isla Verde, pareho silang lumipat sa isang residential area sa Puerto Nuevo. Natapos ni Marisol ang kanyang elementarya sa Colegio La Merced at kalaunan ay nagtapos sa Escuela Superior Gabriela Mistral. Nakatira siya sa kanyang tiyahin na si Esther. Gayunpaman, nang malaman ng kanyang tiyahin ang tungkol sa plano ng kanyang pamangkin na mag-modelo, mahigpit niyang tinutulan ito. Makalipas ang ilang panahon, pumasok siya sa University of Puerto Rico kung saan nakatapos siya ng associate degree sa secretarial sciences.

Matapos makumpleto ang kanyang pag-aaral, nagsimula siyang magtrabaho bilang executive secretary sa International Telephone and Telegraph Company na kalaunan ay naging Telefónica de Puerto Rico. Sa kumpanyang ito ay hinikayat siya ng ilan sa kanyang mga kasamahan na lumahok sa Miss Puerto Rico beauty pageant. 

 Mga paligsahan ng kagandahan 

 Miss Universe 1970 
Bilang Miss Puerto Rico 1970, si Malaret ang kumatawan sa Porto Riko sa Miss Universe 1970. Naganap ang kompetisyon noong Hulyo 11, 1970 sa Miami Beach, Florida, Estados Unidos. Napabilang si Malaret sa Top 10 Best in Swimsuit sa paunang kompetisyon, at kalaunan ay napabilang sa Top 15 semi-finalists na lumahok sa swimsuit at evening gown competition sa pinal na kompetisyon. Kalaunan ay napabilang siya sa limang pinalista sa kompetisyon, at nang maglaon ay kinoronahan siya ni Gloria Diaz ng Pilipinas bilang Miss Universe 1970. Ito ang kauna-unahang pagkakalagay ng Porto Riko simula noong 1952, at ito rin ang kauna-unahang tagumpay ng bansa sa kasaysayan ng kompetisyon.

Matapos ang kanyang pagkapanalo sa Miss Universe, pinarangalan siya sa itinuturing na isa sa pinakamalaking pagtanggap sa Isla Verde International Airport sa San Juan, Porto Riko. Iniulat ng New York Times na 50,000 tao ang pumunta sa paliparan para salubungin si Malaret. Inanyayahan din siya sa White House upang bumisita sa Oval Office kasama ang dating Pangulong si Richard Nixon.

 Pagkatapos ng kanyang panunugkulan 
Nakikita ang mukha ni Malaret sa mga pabalat ng maraming internasyonal at Portorikenyong magasin tulad ng Vea, Teve Guía, Artistas, Estrellas, at Estrellitas. Lumahok rin siya sa maraming mga kampanya sa advertising, at gumanap paminsan-minsan bilang isang motivational speaker sa mga kabataang babae at sa mga naghahangad na maging lider ng negosyo. Pinangunahan ni Malaret ang magasin na Imagen hanggang 1990, pagkatapos ay itinatag at pinangunahan niya ang magasin na Caras hanggang noong 2000 nang magbitiw ito sa kanyang mga tungkulin. Sa kaparehong taon, bumalik si Malaret sa telebisyon at pinangunahan ang mga programang Ética TV at Frecuencia Ética.

 Personal na buhay 
Tatlong beses na ikinasal si Malaret; una sa dating modelong si Butch James, sa musikerong si Corky Stroman, kung saan nagkaroon siya ng kanyang nag-iisang anak na si Sasha, at isang Kubanong inhinyero na si Frank Cué. Namatay si Malaret dahil sa komplikasyon ng isang kondisyon sa baga noong 19 Marso 2023 sa edad na pitumpu't-tatlo.

 Mga sanggunian 

 Panlabas na kawing 



Kategorya:Ipinanganak noong 1949
Kategorya:Namatay noong 2023
Kategorya:Miss Universe winners
Kategorya:Miss Universe contestants
Kategorya:Miss Universe